
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1565 


22 Δεκεμβρίου 2000 


ΑΠΟΦΑΣΕΙ Σ 

Αριθ. 157260 

Ψήφιση Ο.Ε.Υ. Δημοτικού Παιδικού Σταθμού Αλμυρού 
Νομού Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 12 Ν. 1188/81, όπως αντι- 
καταστάθηκε με την παρ. 5 άρθρου 8 Ν. 2307/95. 

2. Τις διατάξεις των Π.Δ. 37/1987 και 22/1990. 

3. Την 22/1999 απόφαση του Διοικητικού Συμβουλίου 
περί ψήφισης Ο.Ε.Υ. του Δημοτικού Παιδικού Σταθμού 
Αλμυρού. 

4. Την 307/1999 απόφαση του Δημοτικού Συμβουλίου 
Αλμυρού με την οποία ενεκρίθη η αριθμ.22/1999 απόφα¬ 
ση του Δ.Σ. του νεοσύστατου Παιδικού Σταθμού Αλμυρού 
με την οποία ψηφίσθηκε ο Οργανισμός Εσωτερικής Υπη¬ 
ρεσίας του. 

5. Την αριθ. 5/2000 σύμφωνη γνώμη του Υπηρεσιακού 
Συμβουλίου ΟΤΑ Ν. Μαγνησίας, αποφασίζουμε: 

Εγκρίνουμε την αριθ. 22/1999 απόφαση του Δ.Σ. του 
Παιδικού Σταθμού Αλμυρού, με την οποία ψηφίστηκε ο 
Οργανισμός Εσωτερικής Υπηρεσίας του Δημοτικού Παι¬ 
δικού Σταθμού Αλμυρού και ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΠΑΙΔΙΚΟΥ ΣΤΑΘΜΟΥ ΑΛΜΥΡΟΥ 

Άρθρο 1 

Το Ν.Π.Δ.Δ. Δήμου Αλμυρού έχει τίτλο «Παιδικός Στα¬ 
θμός Δήμου Αλμυρού». 

Άρθρο 2 

Σκοπός του Παιδικού Σταθμού Δήμου Αλμυρού είναι 
να παρέχει αγωγή στα παιδιά προσχολικής ηλικίας ώστε: 

Α) Να τα βοηθήσει να ενταχθούν ομαλά στο Δημοτικό 
Σχολείο. 

Β) Να τα βοηθήσει να αναπτυχθούν ολόπλευρα σωματι¬ 
κά, νοητικά, συναισθηματικά και κοινωνικά. 

Γ) Να εξαλείψει, κατά το δυνατόν, τις διαφορές που 
προκύπτουν από το πολιτιστικό - οικονομικό - μορφωτικό 
επίπεδο τωνγονέωντους (παιδιά εργαζομένων, κύριατων 
οικονομικά ασθενέστερων στρωμάτων). Δηλαδή: Να πα¬ 
ρέχει Αντισταθμιστική Αγωγή. 


Δ) Να εξυπηρετήσει τους εργαζόμενους γονείς και να 
αποτελέσει Κέντρο Κοινωνικής Πολιτικής και Βοήθειας 
(να ευαισθητοποιεί, να ενημερώνει και να προβληματίζει 
τους γονείς των παιδιών σε θέματα παιδαγωγικής και παι¬ 
δικής ψυχαγωγίας). 

Άρθρο 3 

Ο Παιδικός Σταθμός Δήμου Αλμυρού οργανώνεται σε 
Τμήμα, το οποίο αποτελείται από τα παρακάτω γραφεία: 

1. Γ ραφείο Διοίκησης και Οικονομικών (Γ ραμματειακή 
Υποστήριξη Διοικητικού Συμβουλίου, Προσωπικού, Κίνη¬ 
σης σχολικών λεωφορείων, Προγραμματισμού, Εσόδων- 
Λογιστηρίου - Διαχείρισης Προμηθειών). 

2. Γ ραφείο Υγειονομικής - Κοινωνικής μέριμνας 

3. Γ ραφείο Παιδαγωγών 

4. Γ ραφείο Καθαριότητας και Μαγειρείο. 

Άρθρο 4 

Η οργανική σύνθεση, η διαβάθμιση και η κατάταξη του 
προσωπικού του Παιδικού Σταθμού Δήμου Αλμυρού είναι 
όπως παρακάτω: 

Α. ΠΡΟΣΩΠΙΚΟ ΜΕ ΣΥΜΒΑΣΗ ΔΗΜΟΣΙΟΥ ΔΙΚΑΙΟΥ 


Α/Α 

ΚΛΑΔΟΙ 

ΘΕΣΕΙΣ 

ΒΑΘΜΟΣ 

1 . 

ΠΕ ΝΗΠΙΑΓΩΓΩΝ 

1 ΘΕΣΗ 

Δ-Α 

2. 

ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ 

1 ΘΕΣΗ 

Δ-Α 

3. 

ΤΕ ΔΙΟΙΚΗΤΙΚΩΝ - ΛΟΓΙΣΤΩΝ 

1 ΘΕΣΗ 

Δ-Α 

4. 

Τ.Ε. ΒΡΕΦΟΝΗΠΙΟΚΟΜΩΝ 

3 ΘΕΣΕΙΣ 

Δ-Α 

5. 

Δ.Ε. ΜΑΓΕΙΡΩΝ 

1 ΘΕΣΗ 

Δ-Α 

6. 

Δ.Ε. ΟΔΗΓΩΝ 

1 ΘΕΣΗ 

Δ-Α 

7. 

Υ.Ε. ΒΟΗΘΗΤΙΚΩΝ ΕΡΓΑΣΙΩΝ 

3 ©ΕΣΕΙΣ 

Δ-Α 

8. 

Υ.Ε. ΒΟΗΘΗΤΙΚΩΝ ΕΡΓΑΣΙΩΝ 
ΜΑΓΕΙΡΕΙΟΥ 

1 ΘΕΣΗ 

Ε-Β 


Β. ΠΡΟΣΩΠΙΚΟ ΣΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

Με σχέση εργασίας Ιδιωτικού Δικαίου αορίστου χρό¬ 
νου, 1 θέση Υ.Ε. Βοηθητικών Εργασιών Μαγειρείου. 

Γ. ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ 

Με σχέση εργασίας Ιδιωτικού Δικαίου Ορισμένου Χρό¬ 
νου για την αντιμετώπιση εποχιακών ή άλλων περιοδικών 
ή πρόσκαιρων αναγκών σύμφωνα με το Ν. 2190/94, 1 θέ- 

ση Νηπιαγωγών, 2 θέσεις Βρεφονηπιοκόμων, 1 θέση 
Οδηγών, 1 θέση Συνοδών. 

Άρθρο 5 

Οι κλάδοι και οι κατηγορίες των υπαλλήλων από τους 
οποίους θα προέρχονται οι προϊστάμενοι θέσεων καθορί¬ 
ζεται όπως παρακάτω: 

1. ΠΡΟΪΣΤΑΜΕΝΟΣ ΤΜΗΜΑΤΟΣ ΠΑΙΔΙΚΟΥ ΣΤΑΘΜΟΥ: 

Επιλέγεται υπάλληλος Π.Ε. Νηπιαγωγών, πτυχιούχος 
Παιδαγωγικού Τμήματος Α.Ε.Ι., κατεύθυνσης Νηπιαγω¬ 
γών, με βαθμό Α ή Β ή Τ.Ε. Βρεφονηπιοκόμων με βαθμό Α 
ήΒ. 

Άρθρο 6 

Οι αρμοδιότητες και τα αντικείμενα των προαναφερό- 
μενων υπηρεσιακών μονάδων του Παιδικού Σταθμού Δή¬ 
μου Αλμυρού καθορίζονται όπως παρακάτω: 

ΤΜΗΜΑ ΔΙΟΙΚΗΣΗΣ 

— Αρμοδιότητες Προϊσταμένου Διοίκησης: 

Οι αρμοδιότητες του Προϊσταμένου του Παιδικού Στα¬ 
θμού Δήμου Αλμυρού ανάγονται στα εκπαιδευτικά και 
διοικητικά θέματα που σχετίζονται με τη λειτουργία του 
παιδικού σταθμού, όπως αυτά κατανέμονται μεταξύ των 
Γραφείων του Οργανισμού. 

Ο Προϊστάμενος προ'ίσταται, εποπτεύει και ελέγχει τη 
λειτουργία όλων των γραφείων και υπηρεσιών που υπά¬ 
γονται στον Παιδικό Σταθμό Δήμου Αλμυρού και υπό την 
ενιαία διεύθυνση και τον έλεγχο αυτού ασκούνται όλες οι 
αρμοδιότητες και τα καθήκοντα των υπηρεσιών και των 
γραφείων. Εποπτεύει την εφαρμογή των νόμων, δίνοντας 
τις απαραίτητες οδηγίες. Ο Προϊστάμενος μεριμνά, ελέγ¬ 
χει, συντονίζει και φροντίζει για τη σωστή λειτουργία 
όλων των γραφείων. Έχει την ευθύνη για την τήρηση του 
Οργανισμού Εσωτερικής Υπηρεσίας του Παιδικού Στα¬ 
θμού Δήμου Αλμυρού και την εκπλήρωση του σκοπού 
σύστασης του Παιδικού Σταθμού. Συνεργάζεται με τους 
υπαλλήλους για τα θέματα κάθε γραφείου. 

Συντονίζει το Διοικητικό και Εκπαιδευτικό έργο του 
παιδικού σταθμού, την κατάρτιση προγραμμάτων εκπαί¬ 
δευσης του προσωπικού και τον έλεγχο καθημερινής 
εργασίας του Παιδικού Σταθμού. Φροντίζει για τη διορ¬ 
γάνωση των προγραμματισμένων καθώς και των άλλων 
εκδηλώσεων που θα πρέπει να πραγματοποιηθούν με την 
έγκριση του Διοικητικού Συμβουλίου του Παιδικού Στα¬ 
θμού Δήμου Αλμυρού. 

Παραλαμβάνει, αποσφραγίζει, χαρακτηρίζει και μονο- 
γράφει την καθημερινή αλληλογραφία προς τον Παιδικό 
Σταθμό και τη διανέμει στις αρμόδιες υπηρεσίες για τις 
παραπέρα ενέργειες. Εισηγείται την τροποποίηση του 
Ο.Ε.Υ., καθώς και την προσαρμογή αυτού στις εκάστοτε 
ισχύουσες διατάξεις. 

Συμμετέχει στις συνεδριάσεις χωρίς ψήφο. Μεριμνά για 
την εκτέλεση των αποφάσεων του Διοικητικού Συμβουλί¬ 
ου. Χειρίζεται τα θέματα Υπηρεσιακής κατάστασης εκ¬ 
παιδευτικού και βοηθητικού προσωπικού. 

Αποφασίζει για τη μετακίνηση του προσωπικού ανάλο¬ 
γα με τις ανάγκες της υπηρεσίας. Εκτιμά τις ανάγκες των 
βρεφονηπιακών μονάδων και εισηγείται την ίδρυση, κα¬ 
τάρτιση, συγχώνευση, μετατροπή, διαίρεση, μετονομα- 
σία, προσάρτηση βρεφικών και παιδικών γραφείων. 

Διεξάγει όλες τις υπηρεσιακές υποθέσεις που αφορούν 
στα θέματα του προσωπικού. Ελέγχει την παρουσία του 
προσωπικού. 


Μεριμνά για την καθοδήγηση και παρακολούθηση προ¬ 
γραμμάτων εκπαίδευσης προσωπικού. 

ΓΡΑΦΕΙΟ ΔΙΟΙΚΗΣΗΣ & ΟΙΚΟΝΟΜΙΚΩΝ 

Τηρείτο πρωτόκολλο του Παιδικού Σταθμού και διεξά¬ 
γει την αλληλογραφία. 

Τηρεί το μητρώο βρεφών και νηπίων. Τηρεί το αρχείο 
του Παιδικού Σταθμού. 

Ελέγχει την παρουσία του προσωπικού. Τηρεί τα πρα¬ 
κτικά συνεδριάσεων του Διοικητικού Συμβουλίου. 

Υποβάλει αντίγραφα των αποφάσεων του Δ.Σ. στις αρ¬ 
μόδιες για την εκτέλεση υπηρεσίες του Παιδικού Σταθ¬ 
μού. Τηρεί διαρκώς ενημερωτικό πίνακα και εμφανίζειτην 
κατανομή του προσωπικού στα αρμόδια γραφεία. Τηρεί 
βιβλίο κινήσεωςτων αυτοκινήτων του Παιδικού Σταθμού. 

Ο υπεύθυνοςτων Οικονομικών ευθύνεται απέναντι στον 
Προϊστάμενο. Ασκεί όλες τις αρμοδιότητες και τα καθή¬ 
κοντα του γραφείου κατάτα ειδικότερα οριζόμενα απότις 
διατάξεις του παρόντος Οργανισμού. Μελετά καιεισηγεί- 
ται στον Προϊστάμενο τη λήψη μέτρων για τη διευκόλυν¬ 
ση της λειτουργίας αυτών. Εποπτεύει την κατάρτιση και 
σύνταξη του προϋπολογισμού - ισολογισμού εσόδων - 
εξόδωντου Παιδικού Σταθμού, παρακολουθείτηνπορεία 
της εκτέλεσης αυτού, μεριμνά για την αναμόρφωση των 
πιστώσεων και υποδεικνύει όταν παραστεί η ανάγκη, τις 
ενδεδειγμένες ενέργειες για την εξασφάλιση των εσόδων 
και τη συγκράτηση των δαπανών. 

Μεριμνά για τη δημοσίευση των διακηρύξεων δημο¬ 
πρασιών. 

Διαχειρίζεται τις πιστώσεις του προϋπολογισμού και 
εκδίδει τις εντολές προμηθειών. 

Παρακολουθεί και ελέγχειτην είσπραξη των εσόδων, την 
εκμετάλλευση της περιουσίας του Παιδικού Σταθμού, τη 
διαχείριση και το συνολικό προγραμματισμό των οικονομι¬ 
κών θεμάτων. Διαχειρίζεται όλα τα αναλώσιμα και μη υλικά 
του Σταθμού και είναι υπεύθυνος για τη φύλαξη όλων των 
κινητών αντικειμένων και υλικών του γραφείου του. 

Επιμελείται την κατάρτιση του προϋπολογισμού εσό¬ 
δων - εξόδων, εισηγείται τις αναμορφώσεις και παρακο¬ 
λουθεί την εκτέλεσή του. 

Μελετά τα οικονομικά ζητήματα του Παιδικού Σταθμού 
και εισηγείται σχετικά με την επιβολή των τροφείων και 
άλλων εσόδων καθώς και με την εκμετάλλευση της πε¬ 
ριουσίας του Παιδικού Σταθμού. Βεβαιώνει τα έσοδα και 
μεριμνά για την είσπραξη αυτών. 

Επιμελείται την έγκριση και εκκαθάριση κάθε δαπάνης 
προς εξασφάλιση της νομιμότητας αυτής. Εκδίδει τα χρη¬ 
ματικά εντάλματα πληρωμής. 

Τηρείτο λογιστικά βιβλία και παρακολουθεί τη διάθεση 
των πιστώσεων. 

Συντάσσει τις μισθοδοτικές καταστάσεις των υπαλλή¬ 
λων. 

Διεξάγει την ταμειακή υπηρεσία του Παιδικού Σταθμού. 

Ενεργεί για την προμήθεια των κάθε είδους αναγκαίων 
υλικών, σύμφωνα με την ισχύουσα νομοθεσία, βάσει των 
εντολών προμηθειών. 

Παραδίδειτα προμηθευόμενα είδη στα καθ' ύλην αρμό¬ 
δια πρόσωπα των επί μέρους υπηρεσιών, βάσει πρωτο¬ 
κόλλου παραλαβής που εκδίδεται από αυτό και υπογρά¬ 
φεται από τον αρμόδιο παραλήπτη. Επιμελείται τις δια¬ 
δικασίες διεξαγωγής των δημοπρασιών προμηθειών. 
Εισηγείται την εκποίηση και καταστροφή υλικών που κα- 
ταστρέφονται ή χάνονται λόγω ανωτέρας βίας. 

Τηρεί βιβλίο κίνησης υλικού και βιβλίο ετήσιας απογρα- 
φής (έλεγχος) κινητών πραγμάτων. 

Τηρεί μητρώο των ακινήτων πραγμάτων. 

Ο οδηγός είναι υπεύθυνος για την ασφαλή μεταφορά 
των παιδιών με λεωφορείο, από και προς το σταθμό. 
Οφείλει να τηρεί αυστηρά τον ΚΟΚ και τους όρους ασφα¬ 
λούς μεταφοράς. Επίσης τηρεί αυστηρά τα καθορισμένα 
δρομολόγια. Φροντίζει για την καλή λειτουργία, συντήρη¬ 
ση και καθαριότητα του αυτοκινήτου. Εκτελεί εξωτερικές 
εργασίες του Νομικού Προσώπου στο μεσοδιάστημα των 
μεταφορών. 

ΓΡΑΦΕΙΟ ΥΓΕΙΟΝΟΜΙΚΗΣ - ΚΟΙΝΩΝΙΚΗΣ ΜΕΡΙΜΝΑΣ 

-ΑΡΜΟΔΙΟΤΗΤΕΣ ΚΟΙΝΩΝΙΚΗΣ ΛΕΙΤΟΥΡΓΟΥ 

Η Κοινωνική Λειτουργός συνεργάζεται με το παιδαγω¬ 
γικό προσωπικό με το οποίο βρίσκεται σε συνεχή επαφή 
και πραγματοποιεί κοινωνικές έρευνες ώστε να προλαμ¬ 
βάνει, εντοπίζει και αναγνωρίζει προβλήματα των παιδιών 
και τα παραπέμπει σε κατάλληλη υπηρεσία. 

Συζητεί με το παιδί στο ελεύθερο παιχνίδι του, του δίνει 
ευκαιρίες να εξωτερικεύει τις σκέψεις του και τους «προ¬ 
βληματισμούς» του, να μιλήσει για τις σχέσεις του με τα 
άλλα μέλη της οικογένειάς του και τους συμμαθητές του. 

Συλλέγει πληροφορίες για την οικογένεια (πόσα μέλη 
έχει, πώς ζουν, εάν εργάζονται κ.λπ.). Προσεγγίζει την οι¬ 
κογένεια στο φυσικό της χώρο. Επισημαίνει προβλήματα 
(γονείς αυταρχικοί, υπερπροστατευτικοί κ.λπ.). 

Βοηθάει την οικογένεια να συνειδητοποιήσει το πρό¬ 
βλημα και εντοπίζει αιτίες των προβλημάτων. Υποδεικνύ¬ 
ει τρόπους αντιμετώπισης. 

Η Κοινωνική Λειτουργός μπορεί να χρησιμοποιήσει με¬ 
θόδους και τεχνικές για να πετύχει στο έργο της, όπως, ν’ 
ακούσει, να συζητήσει, να διαπραγματευθεί, να υποστη¬ 
ρίξει, να προτείνει, να παρακολουθήσει επισταμένως τα 
παιδιά στην τάξη σε τακτές ώρες και ημέρες και γενικότε¬ 
ρα στο χώρο του σχολείου όπου κινούνται. Η Κοινωνική 
Λειτουργός χρησιμοποιεί την κοινωνική έρευνα για την 
εντόπιση προβλημάτων και αναγκών. 

Εντοπίζει κοινά προβλήματα μεταξύ των γονέων και κοι¬ 
νές ανάγκες μεταξύ παιδιών. 

Ευαισθητοποιεί τους νηπιαγωγούς και το υπόλοιπο 
βοηθητικό προσωπικό αλλά και τη Διοίκηση. Δημιουργεί 
αρχείο κοινωνικής εργασίας το οποίο περιλαμβάνει ατο¬ 
μικούς φακέλους των παιδιών (κοινωνικό ιστορικό, συ¬ 
γκεκριμένο πρόβλημα αντιμετώπισης κ.α.) εκθέσεις συ¬ 
γκεντρώσεων γονέων, αξιολογήσεις προγραμμάτων, 
στοιχεία έρευνας, (ώστε να μπορούν να αξιολογούνται 
και να μελετούνταιτα στοιχεία). 

Συνεργάζεται με τον παιδίατρο. Συμβάλλει στην πρόλη¬ 
ψη ή αντιμετώπιση προβλημάτων των παιδιών του κάθε 
σταθμού και των οικογενειών τους, εφόσον στην τελευ¬ 
ταία περίπτωση αυτό ζητηθεί ή είναι εκ των πραγμάτων 
αναγκαίο. 

ΓΡΑΦΕΙΟ ΠΑΙΔΑΓΩΓΩΝ 

ΑΡΜΟΔΙΟΤΗΤΕΣ ΝΗΠΙΑΓΩΓΩΝ 

Οι Νηπιαγωγοί υποδέχονται τα νήπια στην καθορισμένη 
ώρα και τα φροντίζουν σε όλη τη διάρκεια του ωραρίου τους. 

Φροντίζουν για τη σωστή ψυχοσωματική υγεία και ψυ¬ 
χοκινητική εξέλιξη των παιδιών με το να οργανώνουν το 
ημερήσιο πρόγραμμα ανάλογα με την ηλικία και τις ανά¬ 
γκες τους και με το να εξατομικεύουν όταν παραστεί ανά¬ 
γκη. Απασχολούν τα παιδιά σύμφωνα με τους καθορισμέ¬ 
νους στόχους του προγράμματος του Παιδικού Σταθμού 


και κρατούν βιβλίο ύλης για την καθημερινή διδασκαλία, 
σύμφωνα με το αναλυτικό πρόγραμμα του Υπουργείου 
Παιδείας. Είναι υπεύθυνοι όχι μόνο για την ολόπλευρη 
ανάπτυξη των νηπίων αλλά και για τη φύλαξη και προστα¬ 
σία αυτών. Σε καμία περίπτωση για οποιοδήποτε λόγο δεν 
επιτρέπεται η κακή μεταχείριση των παιδιών (εκφοβι¬ 
σμός, σωματική πίεση) όπως επίσης και η απομάκρυνσή 
τους από εκείνα. 

Τηρούν βιβλίο παρουσίας παιδιών. Δίνουν στοιχεία στο 
Γραφείο Υγειονομικής και Κοινωνικής μέριμνας για την 
ενημέρωση κάθε ατομικής κάρτας. Συνεργάζονται με 
τους γονείς σε όλα τα θέματα που αφορούν τη ζωή και την 
εξέλιξη των παιδιών μέσα στον παιδικό σταθμό. 

Φροντίζουν για την υγιεινή κατάσταση των νηπίων και 
ενημερώνουν το Γ ραφείο Υγειονομικής και Κοινωνικής 
μέριμνας για κάθε περίπτωση που αντιλαμβάνονται ότι 
χρειάζεται ιατρική φροντίδα ή κοινωνική μέριμνα. 

Παρακολουθούν την καθαριότητα των νηπίων και κάθε 
αντικειμένου που έχει σχέση μ’ αυτά, ενθαρρύνοντάςτην 
αυτοεξυπηρέτησή τους. 

Βοηθούν τα νήπια στο γεύμα. 

Φροντίζουν για την ευταξία του χώρου διδασκαλίας και 
είναι υπεύθυνοι για όλα τα αντικείμενα που βρίσκονται μέ¬ 
σα σ’ αυτόν. Τηρούν καρτέλα στην οποία καταγράφουντο 
εκπαιδευτικό υλικό της τάξης (εξοπλισμό, βιβλία κ.λπ.). 

Εφαρμόζουν πιστά όλα τα μέτρα υγιεινής και ασφάλει¬ 
ας και ευθύνοντα για κάθε πράξη και παράλειψη που μπο¬ 
ρεί να έχει επίπτωση στην υγεία των παιδιών. 

Λόγω άμεσης επαφής με τα παιδιά προσφέρουν σ’ αυ¬ 
τά με υπομονή και στοργή όλες τις δυνατότητες για να 
αναπτύξουν την προσωπικότητά τους επιδιώκοντας συ¬ 
νεχώς να δημιουργήσουν σ’ αυτά ικανότητα συγκέντρω¬ 
σης, αυτενέργειας εμπιστοσύνης στον εαυτό τους και 
στις προσωπικές δυνατότητές τους. 

ΑΡΜΟΔΙΟΤΗΤΕΣ ΒΡΕΦΟΝΗΠΙΟΚΟΜΩΝ 

Προσφέρουν αγωγή, ψυχαγωγία, περιποίηση, φροντί¬ 
δα, φαγητό στα βρέφη σύμφωνα με τις αρχές της βρεφο¬ 
κομικής και τις οδηγίες του παιδιάτρου. 

Υποδέχονται τα βρέφη με εγκαρδιότητα και ζεστασιά 
και οφείλουν να ξέρουν ότι οι πρώτες ημέρες χρειάζονται 
ιδιαίτερη προσοχή για το χειρισμό του κάθε παιδιού και 
την προσαρμογή του στο χώρο του παιδικού σταθμού. 

Είναι υπεύθυνοι για την άψογη καθαριότητα του θαλά¬ 
μου και των αντικειμένων του και τον κατάλληλο αερισμό 
και φωτισμό του. Αλλάζουν τα ρούχα των βρεφών και 
φροντίζουν την καθαριότητα του σώματός τους και τα¬ 
κτοποιούν τα κρεβάτια και τα άλλα έπιπλα του θαλάμου. 
Συνεργάζονται στενά με τον παιδίατρο. Παρακολουθούν 
το βάρος των βρεφών, ενημερώνουν τους γονείς και ση¬ 
μειώνουν στην καρτέλα του βρέφους τις παρατηρήσεις 
τους. Συμπεριφέρονται στα βρέφη με αγάπη και υπομονή 
και τα απασχολούν με παιχνίδια μιλώντας τους ήρεμα και 
καθαρά. Σε καμία περίπτωση για οποιοδήποτε λόγο δεν 
επιτρέπεται η κακή μεταχείριση των παιδιών (εκφοβι¬ 
σμός, σωματική πίεση) όπως επίσης και η απομάκρυνσή 
τους από εκείνα. Παραδίδουν τα βρέφη καθαρά καιπερι- 
ποιημένα στους γονείς τους. 

ΑΡΜΟΔΙΟΤΗΤΕΣ ΤΗΣ ΜΑΓΕΙΡΙΣΣΑΣ 

Παραλαμβάνει από το γραφείο προμηθειών τα τρόφιμα 
επί αποδείξει και τα φυλάει στην αποθήκη του παιδικού 
σταθμού. Υποβάλλει στο γραφείο προμηθειών σε τακτά 
χρονικά διαστήματα κατάλογο ειδών που έχειπαραγγείλει. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Είναι υπεύθυνη για την επιμελημένη και έγκαιρη παρα¬ 
σκευή του φαγητού, σύμφωνα με το προγραμματισμένο 
διαιτολόγιο. 

Κάνει τη διανομή του φαγητού. Τηρεί καρτέλα στην 
οποία καταγράφει τα μαγειρικά σκεύη και τα είδη εστιά- 
σεως και είναι αποκλειστικά υπόλογη για τη φύλαξή τους 
την καλή κατάστασή τους και τακτοποίησή τους. Οφείλει 
να μεριμνά για τη συντήρηση και καθαριότητα αυτών και 
ευθύνεται για την απώλεια και αδικαιολόγητη καταστρο¬ 
φή του. 

Επιμελείται ιδιαιτέρως για την τήρηση όλων των όρων 
υγιεινής στους χώρους παρασκευής φαγητού, εισηγού- 
μενη κάθε σχετικό μέτρο. 

Προτείνει τη λήψη μέτρων που θεωρεί απαραίτητα για 
την καλή λειτουργία του μαγειρείου. 

ΑΡΜΟΔΙΟΤΗΤΕΣ ΠΡΟΣΩΠΙΚΟΥ 

ΚΑΘΑΡΙΟΤΗΤΑΣ-ΒΟΗΘΗΤΙΚΩΝ ΕΡΓΑΣΙΩΝ 

Η καθαρίστρια φροντίζει για την καθαριότητα του Στα¬ 
θμού εντός αυτού και στον αύλειο χώρο του, σύμφωνα 
με τις υποδείξεις του προϊσταμένου του παιδικού στα¬ 
θμού. Σε συνεργασία με τον προϊστάμενο της μονάδος 
παραγγέλλει στο γραφείο προμηθειών τα απαραίτητα 
υλικά καθαριότητας. Χρεώνει με τα υλικά καθαριότητας 
από το γραφείο προμηθειών, βάσει υπηρεσιακού σημειώ¬ 
ματος και αφού τα παραλάβει, φροντίζει για τη φύλαξή 
τους. 

Βοηθάει τους νηπιαγωγούς στην περιποίηση των νη¬ 
πίων. Αλλάζει τα ρούχα των νηπίων και φροντίζει για την 
καθαριότητα του σώματός τους. Βοηθάει τα νήπια στο 
γεύμα. Βοηθάει τη μαγείρισσα στις βοηθητικές εργασίες 
(προετοιμασία φαγητού, στρώσιμο τραπέζιών, πλύσιμο 
σκευών, διανομή φαγητού και συγκέντρωση των ειδών 
εστίασης μετά το τέλος του). Όταν παρίσταται ανάγκη 
βοηθάει ως συνοδός στο αυτοκίνητο του παιδικού στα¬ 
θμού που μεταφέρει τα νήπια. Εκτελεί κάθε άλλη βοη¬ 
θητική εργασία που της ανατίθεται από τον προϊστάμενο 
του σταθμού. 


Άρθρο 7 

Τα θέματα που αφορούν στους διορισμούς, στα καθή¬ 
κοντα, στους περιορισμούς, στην αστική ευθύνη, στα δι¬ 
καιώματα, στις μεταβολές υπηρεσιακής καταστάσεως, 
στο πειθαρχικό δίκαιο και στη λύση της υπαλληλικής ή 
εργασιακής σχέσεως του τακτικού και του με σχέση 
εργασίας ιδιωτικού δικαίου προσωπικού, που υπάγεται 
στις διατάξεις του παρόντα οργανισμού, διέπονται από 
την εκάστοτε ισχύουσα νομοθεσία «περί καταστάσεως 
προσωπικού των ΟΤΑ». 

Άρθρο 8 

Η κατανομή του προσωπικού στα γραφεία, ενεργείται 
με απόφαση του προέδρου. 

Άρθρο 9 

Οι υπάλληλοι υποχρεούνται πέρα από τα υπηρεσιακά 
τους καθήκοντα που περιγράφονται στον παρόντα οργα¬ 
νισμό , να αναλαμβάνουν υπό την ευθύνη τους τα υπηρε¬ 
σιακά αντικείμενα ή να εκτελούν τις υπηρεσιακές εργα¬ 
σίες που ανατίθενται σ' αυτούς από τον Πρόεδρο ή τον 
Προϊστάμενο του Παιδικού Σταθμού. 

Άρθρο 10 

Επειδή ο Παιδικός Σταθμός Δήμου Αλμυρού προέρχε¬ 
ται από τη μεταβίβαση του Κρατικού Σταθμού Αλμυρού 
στο Δήμο Αλμυρού, προκαλείται δαπάνη μόνο από τις 
νέες προβλεπόμενες θέσεις, η οποία για το τρέχον έτος 
είναι 12.000.000 δρχ. και για καθένα από τα επόμενα έτη 
49.000.000 δρχ. και θα καλυφθεί από τις πιστώσεις του 
Παιδικού Σταθμού για ΚΑ 05/111-1 (Αμοιβές προσωπικού 
και εργοδοτικές εισφορές) που είναι επαρκές και για τα 
επόμενα έτη από τις αντίστοιχες πιστώσεις των προϋπο¬ 
λογισμών των επομένων ετών. 

Βόλος, 28 Νοεμβρίου 2000 

Με εντολή Γενικού Γραμματέα Περιφέρειας 
Ο Διευθυντής 

ΑΘΑΝΑΣΙΟΣ ΓΚΑΡΑΓΚΑΝΗΣ 

